text: করোনা আতঙ্কের মধ্যেই চীনে ভূমিকম্পে নিহত ৪, আহত ২৩ | কুয়াকাটা নিউজ
  চীনের ভূমিকম্প হয়েছে। দক্ষিণ-পশ্চিমাঞ্চলে পাঁচ মাত্রার এই ভূমিকম্প অনুভূত হয়। এতে অন্তত চারজনের মৃত্যু হয়েছে এবং আহত হয়েছে আরও ২৩ জন। চীনের ভূমিকম্প তথ্য কেন্দ্র এ তথ্য জানিয়েছে। ইউনান প্রদেশের কিয়াউজিয়া এলাকায় স্থানীয় সময় সোমবার রাত ৯টা ৪৭ মিনিটে ভূমিকম্প হয়েছে বলে জানা গেছে।
  মার্কিন ভূতাত্ত্বিকদের দাবি, ভূমিকম্পটি ছিল চার দশমিক পাঁচ মাত্রার। ভূমিকম্পে অন্তত একটি বাড়ি ভেঙে পড়েছে। স্থানীয়রা বলছেন, মাত্র কয়েক সেকেন্ড স্থায়ী হয়েছিল ভূমিকম্পটি। এর আগে ১৯৭৬ সালে ওই এলাকায় ভূমিকম্পে আড়াই লাখের বেশি মানুষ মারা গিয়েছিল। সূত্র: গ্লোবাল নিউজ